আফগানিস্তানের ভূগোল
আফগানিস্তানের উত্তর সীমানায় তুর্কমেনিস্তান, উজবেকিস্তান ও তাজিকিস্তান; পূর্বে চীন এবং পাকিস্তান-নিয়ন্ত্রিত জম্মু ও কাশ্মীর; দক্ষিণে পাকিস্তান এবং পশ্চিমে ইরান।
দেশটির আয়তন ৬৫২,২২৫ বর্গ কিমি (২৫১,৮২৫ বর্গমাইল)। পূর্ব-পশ্চিমে এর সর্বোচ্চ দৈর্ঘ্য ১,২৪০ কিমি (৭৭০ মাইল); উত্তর-দক্ষিণে সর্বোচ্চ ১,০১৫ কিমি (৬৩০ মাইল)। উত্তর-পশ্চিম, পশ্চিম ও দক্ষিণের সীমান্তবর্তী এলাকাগুলি মূলত মরুভূমি ও পর্বতশ্রেণী। উত্তর-পূর্বে দেশটি ধীরে ধীরে উঁচু হয়ে হিমবাহ-আবৃত পশ্চিম হিমালয়ের হিন্দুকুশ পর্বতের সাথে মিশে গেছে। আমু দরিয়া নদী ও এর উপনদী পাঞ্জ দেশটির উত্তর সীমান্ত নির্ধারণ করেছে।
সায়ঘান জেলা
সাইঘান জেলা (এছাড়াও সায়ঘান) () আফগানিস্তানের বামিয়ান প্রদেশের অবস্থিত একটি জেলা। ২০০৩ সালের আদমশুমারী হিসাব অনুযায়ী, জেলাটির জনসংখ্যা ছিল প্রায় ২৩,২১৫ জন। ২০০৫ সালে জেলাটি কাহমার্দ জেলা এর অংশ হিসেবে গঠণ করা হয়েছিল, যদিও ২০০৪ সাল পর্যন্ত বাগলান প্রদেশ এর অংশ ছিল। জেলাটি সাইঘান শহরের সবচেয়ে বৃহত্তম শহর এবং প্রশাসনিক কেন্দ্র হিসেবে পরিচিত। জেলাটি ১,৭৪১ কিলোমিটার এলাকা নিয়ে গঠণ করা হয় এবং ২৬০ টির মত গ্রাম রয়েছে। আশেপাশের জেলার মধ্যে রয়ছে দক্ষিণে বামিয়ান জেলা রয়েছে, পশ্চিমে ইয়াকাউলং জেলা, উত্তরের কাহামার্দ জেলা এবং পূর্বদিকে শিবার জেলা।